"Am invitat la Guvern echipa de avocaţi care a câştigat procesul Roşia Montană pentru România. Le-am mulţumit în numele românilor pentru modul în care au luptat – uneori chiar cu deciziile unor foşti premieri - în toţi aceşti ani grei de proces", a spus Marcel Ciolacu.
El afirmă că este convins că absolut toţi românii sunt mândri, ca şi el, că România are "asemenea profesionişti de calibru mondial".
"Le transmit încă o dată avocaţilor noştri recunoştinţa Guvernului şi a întregii naţiuni", încheie Ciolacu.
La întrevederea de astăzi au participat, alături de premierul Marcel Ciolacu, echipa de experți și avocați implicată în câștigarea procesului Roșia Montană: LDDP - Crenguța Leaua, Andreea Simulescu, Liliana Deaconescu, Andra Soare-Filatov, Aurora Damcali, Lalive: Noradele Radjai. Din partea Ministerului Finantelor au participat experții Ciprian Badea și Victor Strâmbeanu.